CELEX: 32008R0950
Language: mt
Date: 2008-09-25 00:00:00
Title: Regolament tal-Kummissjoni (KE) Nru 950/2008 tal- 25 ta’ Settembru 2008 dwar il-ħruġ ta' liċenzji għall-importazzjoni ta' ross fil-qafas tal-kwoti tariffarji miftuħa għas-subperjodu ta' Settembru 2008 bir-Regolament (KE) Nru 327/98

26.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 258/63
            
         REGOLAMENT TAL-KUMMISSJONI (KE) Nru 950/2008
   tal-25 ta’ Settembru 2008
   dwar il-ħruġ ta' liċenzji għall-importazzjoni ta' ross fil-qafas tal-kwoti tariffarji miftuħa għas-subperjodu ta' Settembru 2008 bir-Regolament (KE) Nru 327/98
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta' liċenzji għall-importazzjoni (2), u b'mod partikolari l-Artikolu 7(2) tiegħu,
   Wara li kkunsidrat ir-Regolament tal-Kummissjoni (KE) Nru 327/98 ta' l-10 ta' Frar 1998 li jiftaħ u li jipprovdi għall-amministrazzjoni ta' ċerti kwoti ta' tariffi għall-importazzjoni ta' ross u ross miksur (3) u b'mod partikolari l-Artikolu 5, l-ewwel inċiż,
   Billi:
   
               (1)
            
            
               Ir-Regolament (KE) Nru 327/98 stabbilixxa u ffissa l-mod ta' ġestjoni ta' ċerti kwoti tariffarji għall-importazzjoni tar-ross u tar-ross miksur, imqassma skond il-pajjiż ta' l-oriġini u f'diversi subperjodi skond l-Anness IX tar-Regolament imsemmi, ur-Regolament tal-Kummissjoni (KE) Nru 60/2008 (4) fetaħ subperjodu speċifiku fi Frar 2008, għall-kwota tariffarja għall-importazzjoni tar-ross mitħun u nofsu mitħun li joriġina mill-Istati Uniti ta' l-Amerika.
            
         
               (2)
            
            
               Is-subperjodu tax-xahar ta' Settembru huwa t-tielet subperjodu għall-kwoti ta’ ross previsti fil-punt (d) ta' l-Artikolu 1(1) tar-Regolament (KE) Nru 327/98 u r-raba’ subperjodu għall-kwoti tar-ross li joriġinaw mit-Tajlandja, l-Awstralja, u li joriġinaw minn postijiet oħra għajr it-Tajlandja, l-Awstralja u l-Istati Uniti, kif previsti fil-punt a) tal-paragrafu imsemmi u l-ħames subperjodu għall-kwota prevista tar-ross li toriġina mill-Istati Uniti kif previst fil-punt a) tal-paragrafu msemmi.
            
         
               (3)
            
            
               Min-notifika magħmula skond l-Artikolu 8(a) tar-Regolament (KE) Nru 327/98, jirriżulta li għall-kwota/i bin-numru/i tas-serje 09.4116 – 09.4117 – 09.4119 – 09.4168, l-applikazzjonijiet imressqa matul l-ewwel għaxart ijiem ta' xogħol tax-xahar ta' Settembru 2008, skond l-Artikolu 4(1) tar-Regolament imsemmi, jaqbżu l-kwantitajiet disponibbli. Jeħtieġ għalhekk li jiġi determinat sa liema punt jistgħu jinħarġu l-liċenzji għall-importazzjoni, billi jiġi stabbilit il-koeffiċjent ta' allokazzjoni li għandu jkun applikat għall-kwantitajiet mitluba.
            
         
               (4)
            
            
               Barra minn hekk, min-notifika msemmija hawn fuq, jirriżulta li għall-kwota/i bin-numru/i tas-serje 09.4127 – 09.4128 – 09.4129 – 09.4112, l-applikazzjonijiet imressqa matul l-ewwel għaxart ijiem ta' xogħol tax-xahar ta' Settembru 2008, skond l-Artikolu 4(1) tar-Regolament imsemmi, ma jaqbżux jew huma daqs il-kwantitajiet disponibbli.
            
         
               (5)
            
            
               Il-kwantitajiet mhux użati għas-subperjodu ta' Settembru tal-kwota/i bin-numri tas-serje 09.4127 – 09.4129 – 09.4130 huma trasferiti fil-kwota bin-numru tas-serje 09.4138 għas-subperjodu tal-kwota sussegwenti skond l-Artikolu 2 tar-Regolament (KE) Nru 327/98.
            
         
               (6)
            
            
               Għalhekk, jeħtieġ li jiġu ffissati għall-kwoti bin-numri tas-serje 09.4138 u 09.4168 il-kwantitajiet totali disponibbli għas-subperjodu tal-kwoti sussegwenti, skond l-Artikolu 5, l-ewwel subparagrafu tar-Regolament (KE) Nru 327/98,
            
         ADOTTAT DAN IR-REGOLAMENT:
   Artikolu 1
   1.   L-applikazzjonijiet għal-liċenzji ta' l-importazzjoni ta' ross li jaqgħu taħt il-kwoti bin-numri tas-serje 09.4116 – 09.4117 – 09.4119 – 09.4168 stipulati bir-Regolament (KE) Nru 327/98, imressqa matul l-ewwel għaxart ijiem ta' xogħol ta' Settembru 2008, jagħtu lok għall-ħruġ ta' liċenzji għall-kwantitajiet mitluba, assenjati skond il-koeffiċjent/i ta' allokazzjoni stabbiliti fl-Anness għal dan ir-Regolament.
   2.   Il-kwantitajiet totali mitluba fil-kuntest tal-kwoti li jaqgħu taħt in-numri tas-serje 09.4138 u 09.4168 stipulati bir-Regolament (KE) Nru 327/98 għas-subperjodu tal-kwoti sussegwenti, huma stabbiliti fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 25 ta’ Settembru 2008.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 238, 1.9.2006, p. 13.
   
      (3)  ĠU L 37, 11.2.1998, p. 5.
   
      (4)  ĠU L 22, 25.1.2008, p. 6.
   
      ANNESS
      Kwantitajiet li għandhom jiġu allokati għas-subperjodu tax-xahar ta' Settembru 2008 u l-kwantitajiet disponibbli għas-subperjodu ta' wara, b'applikazzjoni tar-Regolament (KE) Nru 327/98:
      a)   Kwota ta' ross mitħun kollu jew ross nofsu mitħun kopert bil-kodiċi tan-NM 1006 30 , ipprovduta bl-Artikolu 1(1)(a) tar-Regolament (KE) Nru 327/98:
      
         
      
                  Oriġini
               
               
                  Numru tas-serje
               
               
                  Koeffiċjent ta' allokazzjoni għas-subperjodu ta' Settembru 2008
               
               
                  Kwantitajiet totali disponibbli għas-subperjodu tax-xahar ta' Ottubru 2008
                  (f'kg)
               
            
                  L-Istati Uniti ta' l-Amerika
               
               
                  09.4127
               
               
                  — (1)
                  
               
               
                   
               
            
                  It-Tajlandja
               
               
                  09.4128
               
               
                  — (1)
                  
               
               
                   
               
            
                  L-Awstralja
               
               
                  09.4129
               
               
                  — (1)
                  
               
               
                   
               
            
                  Joriġinaw minn xi pajjiż ieħor
               
               
                  09.4130
               
               
                  — (2)
                  
               
               
                   
               
            
                  Il-pajjiżi kollha
               
               
                  09.4138
               
               
                   
               
               
                  589 630 
               
            
         
      b)   Kwota ta' ross mitħun jew nofsu mitħun li jaqa' taħt il-kodiċi tan-NM 1006 30 , prevista fl-Artikolu 1(1)(d) tar-Regolament (KE) Nru 327/98:
      
         
      
                  Oriġini
               
               
                  Numru tas-serje
               
               
                  Koeffiċjent ta' allokazzjoni għas-subperjodu ta' Settembru 2008
               
            
                  It-Tajlandja
               
               
                  09.4112
               
               
                  — (1)
                  
               
            
                  L-Istati Uniti ta' l-Amerika
               
               
                  09.4116
               
               
                  50  %
               
            
                  L-Indja
               
               
                  09.4117
               
               
                  2,214916  %
               
            
                  Il-Pakistan
               
               
                  09.4118
               
               
                  — (2)
                  
               
            
                  Joriġinaw minn xi pajjiż ieħor
               
               
                  09.4119
               
               
                  2,041132  %
               
            
                  Il-pajjiżi kollha
               
               
                  09.4166
               
               
                  — (2)
                  
               
            
         
      c)   Kwota ta' ross miksur, bil-kodiċi tan-NM 1006 40 , prevista fl-Artikolu 1(1)(e) tar-Regolament (KE) Nru 327/98:
      
         
      
                  Oriġini
               
               
                  Numru tas-serje
               
               
                  Koeffiċjent ta' allokazzjoni għas-subperjodu ta' Settembru 2008
               
               
                  Kwantitajiet totali disponibbli għas-subperjodu tax-xahar ta' Ottubru 2008
                  (f'kg)
               
            
                  Il-pajjiżi kollha
               
               
                  09.4168
               
               
                  1,45509  %
               
               
                  0 
               
            
         (1)  l-ebda koeffiċjent ta' allokazzjoni għal dan is-subperjodu: il-Kummissjoni ma rċeviet l-ebda applikazzjoni għal liċenzja
      
         (2)  l-ebda kwantità mhija disponibbli għal dan is-subperjodu